| Vermontas*Vermont* |
| --- |
| 

|  |  |
| --- | --- |
| Vermonto vėliava | Vermonto herbas |
|  |  |
|  |

 |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Administracinis centras** | Montpiljeris |
| **Apygardos** | 14 |
| **Įkūrimo data** | 1791 m. |
| **Gubernatorius** | Phil Scott (R) |
|  |
| **Gyventojų** (2021) | 645 570 (49) |
| **Plotas** | 24 923 km² (45) |
|   - vandens % | 4,1 % |
| **Tankumas** (2021) | 26 žm./km² (30) |
| **Aukščiausia vieta** | Mansfildo kalnas (1338 m) |
|  |
| **ISO 3166-2** | US-VT |
|  |
| **Tinklalapis** | vermont.gov |
|  **Vikiteka** | VermontasVikiteka |

**Vermontas** (angl. *State of Vermont*) – 14-oji JAV valstija, esanti šalies šiaurės rytuose, Naujojoje Anglijoje, Kanados pasienyje. Sostinė – Montpiljeris. Plotas – 24,9 tūkst. km²; 645 tūkst. gyventojų (2021 m.).

JAV valstija Vermontas tapo 1791 m. kovo 4 d.

Geografija
----------

Valstijos žemėlapis
Didžiąją valstijos dalį užima Žalieji kalnai (Apalačų dalis), iškylantys iki 1338 m aukščio (Mansfildo kalnas). Taip pat iškilę Husako, Takoniko kalnagūbriai. Vermonto šiaurės vakaruose telkšo Šampleino ežero žemuma.

Žalieji kalnai Vermonte
Vilebio ežeras
Vermonto ferma žiemą (Vaitsfildas)
Klimatas vidutinių platumų, jūrinis. Vidutinė sausio mėnesio temperatūra -6 °C, liepos +22 °C. Šiaurės rytuose šalčiau – sausį vidutiniškai -11 °C, liepą +18 °C. Per metus Vermonte iškrenta 900–1200 mm kritulių.

Rytine siena teka Konektikuto upė. Šiaurės rytuose telkšo didelis Šampleino ežeras į kurį teka Vinuskio upė. Šiaurėje telkšo mažesnių ežerų (iš jų didesnis Memfremeigogas).

Apie 73 % valstijos ploto dengia miškai. Auga pušys, eglės, beržai, klevai. Vermonte įsteigtas Žaliųjų kalnų nacionalinis miškas, Konto ir Misiskvojaus laukinės gamtos draustiniai, 8 laukinės gamtos teritorijos.

Gyventojai
----------

Vermontas – antra mažiausiai gyventojų turinti JAV valstija (po Vajomingo). Čia nėra didelių miestų. Dauguma gyventojų susitelkę šiaurės vakaruose, prie Šampleino ežero, ir Kontektikuto upės slėnyje. Rečiausiai gyvenama šiaurės rytuose.

2020 m. etninė sudėtis:

* baltieji – 92,2 % (Kanados prancūzų, anglų, airių kilmės)
* lotynoamerikiečiai – 2,2 %
* azijiečiai – 2,0 %
* mišrios kilmės – 1,9 %
* afroamerikiečiai – 1,3 %
* indėnai – 0,3 %

### Didžiausi miestai

2020 m. duomenys

* Berlingtonas (44,7 tūkst. gyv.)
* Saut Berlingtonas (20,2)
* Rutlandas (15,8)
* Eseks Džankšinas (10,6)
* Beningtonas (8,7)
* Baris (8,4)
* Montpiljeris (8,0)
* Vinsukis (8,0)

Ekonomika
---------

Pieno ūkis valstijoje anksčiau buvo lyderiaujantis, tačiau dabar jo vertė sumenko. Pagrindiniai žemės ūkio produktai yra obuoliai, sūris, klevų sirupas.

Pagrindinės naudingosios iškasenos yra akmuo, asbestas, smėlis, žvyras, talkas. Anksčiau dominavusi tekstilės pramonė smuko, tačiau jos vietą užėmė kompiuterinės įrangos komponentų, popieriaus masės ir popieriaus, plastiko gamyba. Turizmas valstijai atneša daug pelno (207 mln. JAV dolerių).

Šaltiniai
---------

1. USA: States and Major Cities, *citypopulation.de*
2. ↑  USA: States and Major Cities, *citypopulation.de*
3. USA: States and Major Cities, *citypopulation.de*
4. ↑  USA: States and Major Cities, *citypopulation.de*
5. ↑  *Vermontas*. Lietuviškoji tarybinė enciklopedija, XII t. Vilnius: Mokslo ir enciklopedijų leidybos institutas, 1984. T.XII: Vaislapėlis-Žvorūnė, 174 psl.
6. ↑  *Vermontas*. Visuotinė lietuvių enciklopedija, T. XV (Venk–Žvo). – Vilnius: Mokslo ir enciklopedijų leidybos institutas, 2014
7. ↑  USA: Vermont, *citypopulation.de*
8. ↑


|  |  |  |  |
| --- | --- | --- | --- |
| 

| Ž • A • RJungtinės Amerikos Valstijos **JAV valstijos** |
| --- |
|  |
| 
Aidahas | Ajova | Alabama | Aliaska | Arizona | Arkanzasas | Delaveras | Džordžija | Florida | Havajai | Ilinojus | Indiana | Juta | Kalifornija | Kanzasas | Kentukis | Koloradas | Konektikutas | Luiziana | Masačusetsas | Meinas | Merilandas | Mičiganas | Minesota | Misisipė | Misūris | Montana | Naujasis Džersis | Naujasis Hampšyras | Naujoji Meksika | Nebraska | Nevada | Niujorkas | Ohajas | Oklahoma | Oregonas | Pensilvanija | Pietų Dakota | Pietų Karolina | Rod Ailandas | Šiaurės Dakota | Šiaurės Karolina | Teksasas | Tenesis | Vajomingas | Vakarų Virdžinija | Vašingtonas | Vermontas | Virdžinija | Viskonsinas |

 |